Vörös bársony süvegem
Vörös bársony süvegem,
Most élem gyöngyéletem.
          Bokréta van mellette,
          Barna babám kötötte.

Ha kötötte, jól tette,
Csókot kapott érette.
          Kössél rózsám, másszor is,
          Megcsókollak százszor is.

Nyisd ki babám, az ajtót,
Magyar kopogtat, nem tót.
          Hej be soká nyitod ki,
          Mintha nem tudnád, hogy ki.

Bajusz kell a magyarnak,
Kitől mindenek tartnak.
          Fére bajusztalan száj,
          0rrom alatt ne piszkálj.

Jaj be messze elviszik,
Hogy a magyar bort iszik;
          Pedig, a teringettét,
          Nem iszsza meg az eszét.
Népköltészet